– З літаратурнымі здольнасцямі сваёй вучаніцы Святланы Алексіевіч за гады працы ў іх класе я, канечне, не знаёмілася. Бо прадмет мой – матэматыка. І трэба сказаць, што гэтай вучаніцы дакладныя навукі былі не цікавыя. Яна была спакойная, разумная вучаніца, але без жадання спасцігаць матэматыку. Не, вучылася яна нядрэнна, але і цікавасці да майго прадмету не было. Гаварыла, што ён ёй у жыцці не спатрэбіцца. На гэтым і разышліся. Яна заданні выконвала, я ад яе многага не патрабавала. Кнігі яе не чытала, хаця многа чула пра іх.